Dit het aan die lig gekom dat die ma wat in Portugal vir dwelmhandel in hegtenis geneem is en wie se twee seuns van Brasilië na Suid-Afrika gerepatrieer is, in totaal vyf kinders het.
Die twee seuns wat gerepatrieer is het Donderdag in Suid-Afrika aangekom. Die seuns, sewe en 13 jaar oud, het hulle ma in Desember die laaste keer gesien. Hulle is tans in ŉ plek van veiligheid nadat die pleegouers wat deur die ma genomineer is hulle nie kon inneem nie.
Oliphant het gesê die vyfde kind se naam verskyn op die Suid-Afrikaanse bevolkingsregister maar dat dit nie duidelik is waar die kind is nie. Die drie ander kinders se ouderdomme is nie bekend gemaak nie.